Hassan Wirajuda

Noer Hassan Wirajuda (lahèr 9 Juli 1948) panèka diplomat bân akademisi ḍâri Indonèsia sè toman ajabat mènangka Angghuta Dèwan Pertimbangan Prèsidèn Bidang Hubungan Lowar Naghârâ/Internasional sejjhâk 2010 kantos 2014."Anggota Dewan Pertimbangan Presiden". Dewan Pertimbangan Presiden. Èarsipaghi ḍâri vèrsi aslina tangghâl  2011-09-07. Èaksès tangghâl 21-01-2026 Sabelluna, salèrana ajabat mènangka Menteri Lowar Naghârâ Indonèsia sejjhâk taon 2001 kantos taon 2009. Salèrana ajabat è ḍuwâ' Kabinèt, Kabinèt Gotong Royong (2001–2004) bân Kabinèt Indonèsia Bersatu (2004–2009). Samangkèn Noer Hassan Wirajuda aktif è dhunnya pendidikan, bân ajabat mènangka rèktor è Univèrsitas Prasetiya Mulya.

 Karir 
Kalabân gellar Sarjana Hokom, Hassan Wirajuda toman ajhâlâni profèsi mènangka pangacara, panasihat hokom, bân dosèn satengnga bâkto.Suseno. "Dr Nur Hassan Wirajuda: Diplomasi Moro, Timor Lorosae, Tanah Rencong". Tempo.co. Èarsipaghi ḍâri vèrsi aslina tangghâl 2011-09-16.Èaksès tangghâl 21-01-2026 Tapè, salèrana mèlè ghâbây dhâddhi  diplomat kalabân amolaè karirra è Departemen Lowar Naghârâ (samangkèn dhâddhi Kamenterian Lowar Naghârâ).

Pan-bârâmpan jabadhân penting è Departemen Lowar Naghârâ sè toman èjhâlâni panèka Dirèktur Organisasi Internasional (1993–1997), Duta Rajâ Lowar Biyasa kalabân Kakobâsa'an Ghenna' ghâbây Rèpublik Mesir arangkep Jibuti (1997–1998), Duta Rajâ/Bekkèl Teptep Rèpublik Indonèsia ghâbây PBB bân organisasi-organisasi internasional laènna è Jenewa, Swiss (Dèsèmber 1998–Juli 2000), bâ Dirèktur Jenderal Politik."Dr. N. Hassan Wirajuda" (dâlem bhâsa Inggris). The Fletcher School, Tufts University. Èarsipaghi ḍâri vèrsi aslina tangghâl 20-03-2011.Èaksès tangghâl 21-01-2026"Hassan Wirayuda". Ensiklopedi Tokoh Indonesia. Èarsipaghi ḍâri vèrsi aslina tangghâl  2011-07-13. Èaksès tangghâl 21-01-2026

Bâkto bâdâ è Jenewa, salèrana èyangka' dhâddhi juru musyawarah otama abekkèlè Pamarènta Indonèsia ḍâlem dialog sareng bekkèl Gerraghân Acèh Mardhika sè èfasilitasi sareng Yayasan Henry Dunant. Ḍuwâ' pihak akhèrra nèken nota kasaroju'ân damai tangghâl 15 Agustus 2005. Nègosiasi ghâbây rèsolusi konflik bânnè hal sè anyar polè ka Hassan. Ḍâlem bâkto 1993 kantos 1996, salèrana dhâddhi fasilitator/katua komite kompolan ghâbây prosès pardamaiyan antarana Pamarènta Filipina bân Front Pambèbasân Nasional Moro sè èpamarè kalabân panèkennan parjhânjhiyân damai è bulân Sèptèmber 1996.

È ḍâlem Naghârâ, Hassan Wirajuda dhâddhi pangadâ' Komisi Nasional Hak Asasi Manossa otabâ Komnas HAM (1989)"Indonesian diplomacy and the promotion of democracy in Southeast Asia and beyond". Australian National University (dâlem bhâsa Inggris). Canberra. Èarsipaghi ḍâri vèrsi aslina tangghâl 2023-04-08. Èaksès tangghâl 21-01-2026 bân dhâddhi panasihat ahli è ka'dissa' è periode 1993–1997.

 Sombher-sombher